Bakeng sa tlhaloso e tletšego mabapi le taba ye, bona puku ya Seremo se Segolo sa Kutollo se Batametše! yeo e gatišitšwego ke Dihlatse tša Jehofa. 4 Gaešita le ge ba dinku tše dingwe ba se na kholofelo ya go yo phela legodimong, fela le bona ba ka tsepamišetša menagano ya bona dilong tša legodimong. Bjang? Ka go etiša pele Jehofa Modimo le dikgahlego tša Mmušo maphelong a bona. (Luka 10:25-27) Ka baka leo, re lebelela Kriste e le mohlala wa rena. (1 Pet. 2:21) Go swana le bana babo rena ba lekgolong la pele la nywaga, le rena re kopana le dithuto tša maaka, difilosofi tša lefase le moya wa go rata dilo tše di bonagalago lefaseng la Sathane. (Bala 2 Bakorinthe 10:5.) Ka ge re ekiša Jesu, re swanetše go ntšha mahlo dinameng gore dilo tše bjalo di se ke tša re gobatša moyeng. Nako ya go ikgokaganya le go fa dipegelo e swanetše go beelwa thoko. Go emela sehlopha go ra gore o fao ka lebaka la sehlopha, e sego fao go ikemela.